hotchpotch/miracl-hf-unified huggingface dataset:
Pirkan opisto
Pirkan opisto on Nokian, Pirkkalan, Lempäälän ja Vesilahden kuntien muodostama kansalaisopisto, joka tarjoaa yleissivistäviä opintoja kaikille sekä taiteen perusopetusta lapsille ja nuorille. Taiteen opintotarjontaan kuuluvat kuvataiteen, tanssitaiteen, teatteritaiteen, musiikin, käsityön sekä sanataiteen opinnot.
Kansalaisopiston ohjelmassa on mm. kieliä, yhteiskunnallista koulutusta, taito- ja taideaineita sekä liikunta- ja terveysalan kursseja. Lisäksi opisto järjestää avointa yliopisto-opetusta yhteistyössä Tampereen kesäyliopiston kanssa.
Opiston sisällä toimivat myös Pirkan opiston kuvataide- ja käsityökoulu, Pirkan opiston musiikkiopisto sekä Pirkan opiston tanssi- ja teatterilinja. Näissä kaikissa opiskelijat voivat suorittaa taiteen perusopetuslain mukaisia pitkäjänteisiä taideopintoja.
Kuntien tekemän sopimuksen mukaan Nokian kaupunki toimii Pirkan opiston vastuukuntana. Opisto on Nokian kaupungin sivistyskeskukseen kuuluva vapaan sivistystyön oppilaitos. Opiston hallintoelimenä toimii Pirkan opiston jaosto, johon jäsenkunnat ovat nimenneet edustajansa.
Opistossa on vuosittain noin 46 000 oppituntia, 1900 kurssia, 350 musiikin yksilöopiskelijaa, ja noin 22 000 kurssilaista.
Opisto järjestää myös toiveiden mukaan räätälöityä tilauskoulutusta ja vuokraa opetustilojaan lyhytaikaisesti muille koulutusten järjestäjille, yhdistyksille, yrityksille ja yksityishenkilöille.
Opiston toimintamuotoina ovat edellä mainittujen lisäksi myös kunnan tilaamien henkilöstökoulutusten järjestäminen ja monet yleisluennot.
Opiston tapahtumakalenteriin kuuluvat myös kaikille avoimet tapahtumat, joissa opiston kurssilaiset ja oppilaat pääsevät näyttämään taitojaan estradilla (teatteri, tanssi, konsertti, näyttely).
Vuodesta 2008 alkanut neljän kunnan yhteistyöhön satsaaminen opistojen välillä loi edellytykset opistojen yhdistämiselle ja toiminnan edelleen kehittämiselle.
Pekka Puustinen
Pekka Puustinen viittaa seuraaviin:
Ruostesiipirastas
Ruostesiipirastas ("Turdus eunomus") on aasialainen rastaslaji. Se on ruosterastaan läheinen sukulainen, jota nykyisin pidetään omana lajinaan.
Ruostesiipirastas on kooltaan 21-24 cm. Vanhan koiraan pää on mustavalkokuvioinen, siivet ruosteenruskeat, selkäpuoli tumma ja mustatäpläinen, alapuoli on valkoinen, mutta kupeilla on suuria, tummia täpliä ja yleensä rinnan yli kulkee musta vyö. Naaras on samannäköinen kuin koiras, mutta se ei ole yhtä voimakaskuvioinen kuin koiras.
Ruostesiipirastas pesii Keski-Siperiassa taigalla pohjoisen tundralle asti. Euroopassa se on hyvin harvinainen harhailija. Suomessa se on havaittu seitsemän kertaa; ensimmäisen kerran lokakuussa 1980 ja edellisen kerran loka-marraskuun vaihteessa 2010.
Lars Kepler
Lars Kepler on kirjailijanimi, jota käyttää ruotsalainen aviopari Alexander Ahndoril (s. 20. tammikuuta 1967 Upplands Väsby) ja Alexandra Coelho Ahndoril (s. 2. maaliskuuta 1966 Helsingborg). He ovat julkaisseet Lars Keplerin nimellä kahdeksan dekkaria.
Ensimmäinen teos, "Hypnotisoija", ilmestyi vuonna 2009. Ruotsissa sitä on myyty yli 400 000 kappaletta, ja sen käännösoikeudet on myyty 35 maahan. Kirjan ilmestymisen jälkeen mediassa arvuuteltiin nimimerkin taakse kätkeytyvää kirjailijaa. Esimerkiksi brittiläinen lehdistö arveli Lars Keplerin olevan Henning Mankell. Elokuussa 2009 ruotsalainen Aftonbladet paljasti Keplerin oikean henkilöllisyyden.
"Hypnotisoijan" pohjalta on tehty samanniminen elokuva, jonka pääosassa on suomalainen näyttelijä Tobias Zilliacus. Elokuva sai Ruotsissa ja Suomessa ensi-iltansa vuonna 2012.
Tony Todd
Anthony T. "Tony" Todd (s. 4. joulukuuta, 1954) on yhdysvaltalainen näyttelijä ja tuottaja.
Merkittävimpiä elokuvia
Argentiinan maahockeymaajoukkue
Argentiinan maahockeymaajoukkue edustaa Argentiinaa maahockeyn maaotteluissa. Argentiinan paras saavutus on Pan-Amerikan kisojen kahdeksan mestaruutta sekä miesten olympiakulta Riossa 2016. Maailmanmestaruuskilpailuissa Argentiina on ollut parhaimmillaan kuudes. Kansainvälisen lajiliiton rankingissa Argentiina on ensimmäisellä sijalla (heinäkuu 2017).
Argentiina on selvinnyt maahockeyn olympiaturnaukseen kymmenen kertaa. Joukkue selvisi myös vuoden 1980 turnaukseen, mutta Argentiinan valtio oli mukana boikotoimassa olympialaisia, joten joukkue ei osallistunut turnaukseen. Argentiina on osallistunut olympiaturnaukseen vuodesta 1988 joka kerta, lukuun ottamatta Pekingin olympialaisia vuonna 2008.
Lajin MM-kisoissa Argentiina on esiintynyt joka kerta, lukuun ottamatta vuoden 1998 turnausta. Argentiina isännöi kisoja 1978, jotka pelattiin pääkaupunki Buenos Airesissa. Argentiina on parhaimmillaan ollut kuudes vuosina 1986 ja 2002. Turnauksen viimeiseksi Argentiina on jäänyt vuosina 1971 ja 1982.
Pan American Hockey Federationin eli Amerikan mantereen maahockeyliiton järjestämissä turnauksissa Argentiina on menestynyt. Pan-Amerikan kisoissa Argentiina on voittanut maahockeyturnauksen kahdeksan kertaa ja ollut neljästi hopealla: Argentiina on siis pelannut jokaisessa turnauksessa loppuottelussa. Vain Kanada on pystynyt voittamaan Argentiinan loppuottelussa.
Pan-American Cupin Argentiina on voittanut vuonna 2004 ja 2013. Kolmesti järjestetyssä turnauksessa Argentiina on ollut pronssilla vuosina 2000 ja 2009. Neljästi järjestetyn Etelä-Amerikan mestaruuskilpailut ovat aina päättyneet Argentiinan voittoon, Chilen ollessa toinen.
Heidi Haapasaari
Heidi Haapasaari (nyk. Heidi Imberg, s. 1982 Kolari) on suomalainen harmonikansoittaja, joka voitti Kultainen Harmonikka -kilpailun vuonna 2000. Hän aloitti harmonikansoiton 5-vuotiaana, opettajanaan isä Tapani Haapasaari. Hän on myös voittanut Pohjoiskalotin Avoimen Harmonikkamestaruuskilpailun 13–16-vuotiaiden sarjan vuosina 1995, 1996 ja 1997 sekä saman kilpailun yleisen sarjan vuonna 1999. Heidi on toiminut reilut 10 vuotta Ylläksen Harmonikkaleirin opettajana. Hän soittaa harmonikkaa ja pianoa sekä laulaa Tapani Haapasaaren tanssiyhtyeessä.
Dick Barnett
Richard ”Dick” Barnett (s. 2. lokakuuta 1936 Gary, Indiana, Yhdysvallat) on entinen yhdysvaltalainen koripalloilija, joka pelasi 14 kautta NBA:ssa vuosina 1959–1974. Barnett tuli tunnetuksi pelattuaan yhdeksän kautta New York Knicksissä ollen joukkueen runkopelaajia kaksi mestaruutta (1970 ja 1973) voittaneessa ryhmässä. Knicksin lisäksi Syracuse Nationalsissa ja Los Angeles Lakersissa pelannut Barnett valittiin un 1968 ja hänen New York Knicksissä käyttämänsä pelinumero 12 on jäädytetty.
Vesaisten Keskusliitto
Vesaisten Keskusliitto (Vesaiset) on lapsi- ja perhejärjestö, joka perustettiin vuonna 1956. Keskusliiton puheenjohtaja on Mirja Vehkaperä. Maakunnallisia piirijärjestöjä on 18 ja toiminnassa on yli 10 tuhatta lasta ja aikuista. Järjestö sai valtakunnallisille nuorisojärjestöille ja nuorisotyölle myönnettyä avustusta 441 000 euroa vuonna 2013.
Liitto julkaisi "Vesainen"-jäsenlehteä vuosina 1980–2002.
Charlie poliisina
Charlie poliisina ("Easy Street", esitetty Suomessa myös nimellä Hiljainen katu) on Charlie Chaplinin ohjaama vuoden 1917 mykkä lyhytelokuva.
"Charlie poliisina" sijoittuu lavastettuun etelälontoolaiseen maisemaan. Elokuvan lavastukset maksoivat tuohon aikaan paljon, 10 000 dollaria. Elokuvan alkuperäinen nimi "Easy Street" on todennäköisesti viittaus Lontoon Walworthin Easy Streetiin, jossa Chaplin kasvoi. Elokuvan kuvaksissa oli vaikeuksia, ja sen valmistuminen viivästyi selvästi. Mutual Film joutui antamaan helmikuun 1. päivänä lausunnon elokuvan myöhästymisen syistä.
Elokuvan tarina oli viktoriaanisen ajan melodraaman parodia. Siinä Chaplinin esittämä hahmo eksyy lähetystaloon, missä ihastuu Edna Purviancen esittämään lähetystyöntekijään, minkä ansiosta Chaplin päättää muuttaa elämänsä suunnaan. Hänestä tulee poliisi ja joutuu heti Easy Streetille, jota terrorisoi Eric Campbellin esittämä hahmo. Elokuvaa pidetään muiden Mutualin loppukauden elokuvien rinnalla Chaplinin parhaimpiin lukeutuvana.
Teekasvit
Teekasvit ("Theaceae") on kasviheimo johon kuuluu määritelmästä riippuen 9–19 sukua. Heimon kasvit ovat lähinnä subtrooppisten ja trooppisten alueiden pensaita ja puita. Monia lajeja käytetään koristekasveina, ja teepensasta ("Camellia sinensis") viljellään hyötykasvina.
Teekasvit ovat puuvartisia kasveja. Ne ovat yleensä ainavihantia, mutta jotkin lajit ovat kesävihantia. Useimmat teekasvit ovat yksikotisia.
Lehdet ovat korvakkeettomia ja yksinkertaisia. Lehdet ovat sulkasuonisia ja laidoiltaan yleensä hammaslaitaisia, joskus ehyitä. Kukat ovat joko yksittäin tai tertuissa. Sekä verholehtiä että terälehtiä on yleensä viisi. Kukissa heteitä on lukuisia, ja ne muodostavat 1–6 kiehkuraa. Emejä on kolmesta viiteen, kussakin on 3–5 sikiäimen onteloa ja niissä 2–100 siemenaihetta. Hedelmä on kota, marja tai luumarja. Siemenet ovat siivettömiä.
Teekasveja kasvaa Afrikan, Aasian, Pohjois-Amerikan ja Polynesian subtrooppisilla ja trooppisilla alueilla. Heimon suurin lajirunsaus kasvaa Kaakkois-Aasiassa ja Etelä-Kiinassa.
Teekasvit jaetaan kolmeen tribukseen:
Kasvit ovat tavallisesti ainavihantia. Heteet sijaitsevat kimppuina. Kodassa ei ole keskipylvästä. Siemenet toisinaan kapeasiipisiä. Tribuksessa on vain kesäkamelioiden suku "Stewartia" ja siinä yhdeksän lajia, jotka kasvavat Itä-Aasiassa ja Pohjois-Amerikan itäosassa.
Kasvit ovat tavallisesti ainavihantia. Heteet sijaitsevat kolmesta viiteen kiehkurana. Siemenet kärjestä tavallisesti siivellisiä. Tribuksessa on kolme sukua, joiden lajimääräarviot vaihtelevat 4-30. Tribus kasvaa Kaakkois-Aasiassa saaristoineen ja Yhdysvaltojen kaakkoisosassa. Suvut ovat:
Tribuksessa on viisi sukua ja eri arvioiden mukaan 230-420 lajia, jotka kasvavat Kaakkois-Aasiassa, Malaijien saaristossa ja trooppisessa Amerikassa. Kukissa on paljon esilehtiä, ja verhiö muuttuu vähitellen terälehdiksi. Hetiö on kaksikiehkurainen, ja palhojen juurella sijaitsee mesiäinen. Siemenet ovat siivellisiä tai siivettömiä. Runsaslajisimmat suvut ovat kameliat ("Camellia", 120-180 lajia), "Pyrenaria" (42-60 lajia), "Laplacea" ja "Polyspora" (kummassakin 32 lajia).
Tobermory (tislaamo)
Tobermory on viskitislaamo Länsi-Skotlannissa Mullin saaressa Tobermoryn kaupungissa. Tislaamon perusti John Sinclair vuonna 1798. Sen alkuperäinen nimi oli Ledaig. Tobermory on gaelin kieltä ja tarkoittaa suomeksi Marian lähdettä. Tämän Mullin saaren ainoan tislaamon, joka on ollut useasti pois toiminnasta, on omistanut vuodesta 1993 Burn Stewart Distillers.
SimCity (vuoden 2013 videopeli)
SimCity (tunnetaan myös nimellä SimCity 5 tai SimCity 2013) on Maxisin kehittämä "SimCity" -pelisarjaan kuuluva kaupunginrakennuspeli, jonka Electronic Arts julkaisi Microsoft Windowsille Pohjois-Amerikassa 5. maaliskuuta 2013 ja Euroopassa 7. maaliskuuta 2013. OS X:lle SimCity julkaistiin 29. elokuuta 2013.
"SimCityn" julkaisu tuomittiin laajasti epäonnistuneeksi. Peliä pelatakseen pelaajan oli kirjauduttava Electronic Artsin palvelimille, mutta palvelinongelmien vuoksi monet pelaajat eivät lainkaan päässeet pelaamaan ostamaansa peliä.
Hardwell
Robbert van de Corput (s. 7. tammikuuta 1988 Breda, Alankomaat), taiteilijanimeltään Hardwell, on alankomaalainen house/elektro tuottaja ja DJ. Hänen tunnetuimpiaan kappaleitaan ovat "Zero 76", "Apollo", "Spaceman", "Calavera", "Encoded" ja "Young Again".
Hardwell on valittu parhaaksi DJ:ksi DJ Mag-lehden äänestyksessä vuosina 2013 ja 2014. Vuonna 2015 hän sijoittui listalla toiseksi. Molempina vuosina 2016 ja 2017 Hardwell on tippunut yhden sijan alaspäin, eli hän on nykyään sijalla neljä.2013
2014
2016 
2017
Sapotillakasvit
Sapotillakasvit eli sapotillapuukasvit ("Sapotaceae") on kasviheimo lahkossa "Ericales". Heimoon kuuluu noin 1100 kasvilajia, jotka jaetaan lähteestä riippuen 53–58 sukuun. Heimon lajit ovat lähinnä trooppisten alueiden puita. Monet lajit ovat ravintokasveina viljeltyjä hedelmäpuita.
Sapotillakasvit ovat monivuotisia puuvartisia kasveja. Useimmat lajit tuottavat lateksimaista maitiaisnestettä. Lehdet ovat yleensä asettuneet kierteisesti tai vuorottaisesti, joillakin lajeilla tosin vastakkaisesti. Ne ovat muodoltaan soikeat tai suikeat ja ehytlaitaiset. Kukat ovat yleensä pienissä ryhmissä lehtihangoissa. Ne voivat olla yksi- tai kaksineuvoisia. Verhiö koostuu joko yhdestä 4–6 verholehden kiehkurasta, tai kahdesta 2–4 verholehden kiehkurasta. Terälehtiä on usein enemmän kuin verholehtiä, jopa kaksinkertainen määrä. Heteet ovat asettuneet terälehtiin nähden vastakkain ja niitä on yhtä monta kuin terälehtiä. Hedelmä on tyypiltään marja tai luumarja. Siementen lukumäärä vaihtelee.
Sapotillapuukasvit jaetaan kolmeen alaheimoon:
Alaheimossa on vain suku "Sarcosperma", jonka kuusi lajia kasvaa Kaakkois-Aasiassa. Kasvien lehdet ovat korvakkeelliset. Kukintolapakko on hyvin kehittynyt, itse asiassa se on surkastunut haara. Kukassa on toimivien heteiden lisäksi lyhyitä, leveitä ja suomumaisia joutoheteitä. Kehrä puuttuu. Yksi tai kaksi yhteen kasvanutta emilehteä muodostaa sikiäimen, jonka päässä on tukeva vartalo. Siemenet ovat pyöreitä ja vailla ravintovarastoa eli endospermiä.
Alaheimo koostuu 27 suvusta ja 543 lajista, joiden levinneisyys on pantrooppinen. Lehdet ovat korvakkeelliset tai korvakkeettomat. Suurimmat suvut ovat "Palaquium" (120 lajia), mahuapuut ("Madhuca", 110 lajia), sapotillapuut ("Manilkara", 80 lajia), marmulanot ("Sideroxylum", 75 lajia) ja baulapuut ("Mimusops", 50 lajia).
Alaheimo käsittää 25 sukua ja 550 lajia kaikkialla tropiikissa. Lehdet ovat korvakkeettomat. Heteet sijaitsevat tavallisesti korkealla teriötorvessa, ja toisinaan kukassa on myös joutoheteitä. Vartalossa on useita erillisiä luottipintoja. Siemenessä on runsas endospermi tai se puuttuu kokonaan. Sirkkalehdet ovat kookkaita, kasvulehtimäisiä. Runsaslajisimmat suvut ovat poutapuut ("Pouteria", lajiluku mahdollisesti 235), "Planchonella" (110 lajia), tähtiomenat ("Chrysophyllum", 80 lajia), "Pleioluma" (noin 40 lajia) ja balatapuut ("Micropholis", 38 lajia).
Sapotillakasveja tavataan kaikkialla maailman trooppisilla alueilla.
Useat lajit tuottavat syötäviä hedelmiä, kuten lukuma ("Pouteria lucuma"), sapotillapuu ("Manilkara zapota") ja "Synsepalum dulcificum". Voipuun ("Vitellaria paradoxa") siemenistä saadaan karitevoita, jota käytetään raaka-aineena kosmetiikkatuotteissa. Lisäksi "Palaquium"-suvun lajien maitiaisnesteestä on tehty guttaperkkaa.
Utau
Utau (usein muodossa UTAU) eli Utauloid on Vocaloidin kaltainen laulusyntetisaattoriohjelmisto, johon syötetään laulun sanat ja melodia. Utau eroaa kaupallisesta vocaloidista siten, että se on ilmainen shareware-ohjelmisto. Sitä myös pidetään usein Vocaloidia teknisesti huonompilaatuisena. Kuten Vocaloidissakin, Utaulle on useita eri äänipankkeja joita myös tavallisesti itsessään kutsutaan nimillä Utau ja Utauloid, ja joilla on usein myös visuaalinen avatar. Ne eivät ole virallisia, vaan yleensä ohjelmiston fanien tekemiä.
Ensimmäinen Utau, Uta Utane (), toiselta nimeltään Defoko, ilmestyi vuonna 2008.
Ohjelmisto on erittäin suosittu Japanissa, vaikkakin sen suosion uskotaan perustuvan pitkälti paremmin tunnetun vanhemman Vocaloidin suosioon. Nykyisellään lukuisat lähinnä japanilaiset musiikintuottajat käyttävät Utauta kappaleissaan.
Issa Bagayogo
Issa Bagayogo (1961 – 10. lokakuuta 2016) oli malilainen laulaja ja soittaja pääsoittimenaan kuusikielinen ngoni. Hän levytti albumeita Six Degrees Recordsille. Hän yhdisti musiikissaan paikallisia akustisia traditioita rock-, funk-, dub- ja electronica-vaikutteisiin. Bagayogo syntyi 15-lapsiseen maanviljelijäperheeseen, jonka isällä oli neljä vaimoa.
Andy Bey
Andy Bey (s. 1939 Newark, New Jersey) on yhdysvaltalainen jazzlaulaja ja -pianisti. Hän aloitti julkisen esiintymisen 8-vuotiaana ja levytti ensimmäisen sooloalbuminsa 13-vuotiaana. 17-vuotiaana hän perusti sisarustensa Salome ja Geraldine Beyn kanssa kokoonpanon, joka julkaisi kolme albumia ja teki 16 kuukautta kestäneen Euroopan-kiertueen. Kokoonpano hajosi vuonna 1967. Bey teki 1960–1970-luvuilla yhteistyötä Max Roachin, Duke Pearsonin ja Gary Bartzin kanssa. Lyriikoissaan hän muun muassa tuomitsi Yhdysvaltain osallistumisen Vietnamin sotaan.
Bey toimi pitkään yhteistyössä pianisti Horace Silverin kanssa. Yhteistyön tuloksena syntyi monia hengellisiin teemoihin liittyneitä levytyksiä. Vuonna 2005 Bey sai Grammy-ehdokkuuden albumistaan "American Song".
Bey on avoimesti homoseksuaalinen. Hän on HIV-positiivinen.
William Schuman
William Schuman (4. elokuuta 1910 New York – 15. helmikuuta 1992 New York) oli yhdysvaltalainen säveltäjä. Hän aloitti säveltämisen high schoolissa ja perusti jazzyhtyeen, jossa soitti itse viulua ja banjoa. Hän sai kandidaatin ja maisterin arvot Columbian yliopiston Teachers Collegesta, ja hän opiskeli Juilliard Schoolissa Roy Harrisin johdolla. Harris tutustutti nuoren säveltäjän Serge Koussevitzkyyn.
Schumanin musiikissa on jazz- ja folk-vaikutteita. Hänen varhaiset teoksensa ovat harmonisesti konservatiivisia, mutta myöhemmin hän hyödynsi enemmän dissonanssia ja polytonaalisuutta. Kantaatillaan "A Free Song" Schuman sai ensimmäisen musiikin Pulitzer-palkinnon vuonna 1943. Säveltäjän muuhun tuotantoon kuuluu muun muassa neljä jousikvartettoa, kymmenen sinfoniaa, viulukonsertto, balettia ja oopperaa.
Uransa aikana Schuman toimi muun muassa G. Schirmer Inc.in julkaisujohtajana, Juilliard Schoolin presidenttinä ja Lincoln Center for the Performing Artsin johdossa. Hänet valittiin Yhdysvaltain taide- ja tiedeakatemiaan. Hänelle myönnettiin vuonna 1987 National Medal of Arts.
Cyprian Kizito Lwanga
Cyprian Kizito Lwanga (s. 19. tammikuuta 1953) on ugandalainen roomalaiskatolinen arkkipiispa. Hänet vihki papiksi Kampalan arkkihiippakuntaan Emmanuel Kiwanuka Nsubuga 9. huhtikuuta 1978. Hänet nimitettiin Kasana-Luweeron hiippakunnan johtoon 30. marraskuuta 1996, ja piispaksi konsekroinnin suoritti 1. maaliskuuta 1997 Emmanuel Wamala, jota avustivat Joseph B. Willigers ja Paul Lokiru Kalanda.
19. elokuuta 2006 Lwanga sai nimityksen Kampalan arkkipiispaksi, jonka virkaan hänet asetettiin 30. syyskuuta.
Joseph B. Willigers
Joseph B. Willigers (26. lokakuuta 1930 Gronsveld – 30. syyskuuta 2012) oli alankomaalaissyntyinen, Ugandassa uransa luonut roomalaiskatolinen piispa. Hänet vihittiin Mill Hill -lähetyssaarnaajien papiksi 10. heinäkuuta 1955 ja nimitettiin Jinjan hiippakunnan johtoon 13. heinäkuuta 1967. Piispaksi vihkiminen seurasi 3. joulukuuta. Pääkonsekraattorina toimi Emmanuel Kiwanuka Nsubuga, jota avustivat Joannes de Reeper ja James Odongo.
Willigers jäi eläkkeelle 2. maaliskuuta 2010.
Adelmo Melecci
Adelmo Melecci (18. toukokuuta 1899 – 31. elokuuta 2004) oli italialaissyntyinen säveltäjä, urkuri ja pedagogi. Hän lähti Italiasta vuonna 1911 ja sai vuonna 1928 Kanadan kansalaisuuden. Hän opiskeli New Yorkissa ja Toronto Conservatory of Musicissa (Royal Conservatory of Music). Hänen opettajiaan olivat Healey Willan ja Ernest Seitz.
Melecci opetti Toronto Conservatory of Musicissa itse pianon- ja urkujensoittoa sekä musiikin teoriaa. Hän perusti vuonna 1942 konservatorion Willowdalen haaran, jonka rehtorina hän toimi, kunnes jäi eläkkeelle heinäkuussa 1991. Hän toimi Richmond Hill United Churchin urkurina vuosina 1929–1958. Hänen sävellystensä joukossa on kuoroteoksia, lauluja ja lapsille suunnattuja pianokappaleita. Melecci jatkoi sävellystyötään yli 100-vuotiaaksi saakka. Royal Conservatory of Music jakaa hänen mukaansa nimettyä stipendiä.
Joseph Anthony Zziwa
Joseph Anthony Zziwa (s. 16. helmikuuta 1956) on ugandalainen roomalaiskatolinen piispa. Hänet vihittiin papiksi 16. marraskuuta 1980 ja nimitettiin Kiyinda-Mityanan hiippakunnan koadjuuttoripiispaksi 19. marraskuuta 2001. Piispaksi vihkiminen seurasi 16. maaliskuuta 2002. Pääkonsekraattorina toimi Joseph Mukwaya, jota avustivat Emmanuel Wamala ja Christophe Pierre.
Zziwasta tuli 23. lokakuuta 2004 Kiyinda-Mityanan piispa.
G Magazine
G Magazine on homomiehille suunnattu brasilialainen aikakauslehti, jonka julkaiseminen aloitettiin lokakuussa 1997. Lehti ilmestyy kuukausittain, ja sen levikki on 110 000. Päätoimittajana on Marcos Brandão. Lehdessä on ollut lukuisien sekä brasilialaisten että ulkomaalaisten julkisuuden henkilöiden alastonkuvia. Lehti sisältää myös homoyhteisölle kirjoitettuja artikkeleita.
Hiihtosuunnistuksen Euroopan-mestaruuskilpailut 2012
Hiihtosuunnistuksen Euroopan-mestaruuskilpailut 2012 järjestettiin Sumyssä, Ukrainassa 20.–26. helmikuuta.
Liebig
Liebig on muun muassa seuraavien henkilöiden sukunimi:
Pihlajamäen kirkko
Pihlajamäen kirkko on arkkitehti Esko Korhosen suunnittelema Malmin seurakunnan kirkkorakennus, joka sijaitsee Pihlajamäessä, Helsingissä. Kirkko valmistui vuonna 1976. Kirkkosaliin mahtuu yhteensä 250 henkeä ja kun siihen yhdistetään seurakuntasali, tilaan mahtuu yhteensä 500 henkeä. Tiilinen kirkko on kolmikerroksinen monikäyttökirkko.
Kirkon urut on valmistanut Urkurakentamo Tuomi vuonna 1977. Alttarilla on Tapio Junnon puureliefi "Kristuksen kärsimys".
Rosalind Hicks
Rosalind Margaret Clarissa Hicks (o.s. Christie, 5. elokuuta 1919 – 28. lokakuuta 2004) oli englantilaisen kirjailijan Agatha Christien ja hänen silloisen miehensä, Archibald Christien ainoa lapsi. Äitinsä kuoleman jälkeen Hicks on vahvistanut Christien mainetta ja pitänyt sitä yllä.
Rosalind Hicks kuoli vuonna 2004 85-vuotiaana.
Eleosteariinihappo
Eleosteariinihappo (joko alfa tai beeta) on konjugoitu linolihappo, joka kuuluu välttämättömiin rasvahappoihin. Yhdistettä esiintyy runsaasti kiinalaisessa puuöljyssä eli kiinaöljyssä ja karvaskurkkuöljyssä. Yhdisteen on huomattu olevan tärkeä apoptoosin aiheuttaja rasvasoluissa ja in vitron aiheuttaja HL60 leukemiasoluissa sekä Azoxymetaanin ja karsinogeenien vähentäjä rottakokeissa. Eleosteariinihaposta on olemassa samankaltainen yhdiste 15,16-Dihydroksyyli-alpha-eleosteariinihappo, jossa on neljä happimolekyyliä kahden sijasta.
Jäärauta
Jääraudoilla tarkoitetaan monia asioita.
Vuori- ja jääkiipeilyssä jääraudoilla tarkoitetaan kenkien tai monojen pohjaan kiinnitettäviä metallista valmistettuja varusteita, joissa on alaspäin osoittavia 2-6cm pitkiä piikkejä. Vuorikiipeilyssä niiden tarkoitus on estää kiipeilijän liukastumista jäällä, lumella tai kalliolla. Jääkiipeilyssä ja kiipeiltäessä ns. "mixtaa" (eng. mixed climbing, sekoitus jää- ja kalliokiipeilyä) niiden avulla kiivetään.
Vuorikiipeilyssä käytettyjä jäärautoja ei tule sekoittaa tasamaalla käytettäviin liukastumisesteisiin, joissa piikkejen sijaan on vain nastat.
Myös suksissa tai splitboard-lumilaudassa voidaan käyttää jäärautoja nousukarvojen kanssa noustaessa ylös kovaksi pakkautunutta lunta.
Myös petkeleestä käytetään toisinaan nimitystä jäärauta, kun se on suunniteltu nimenomaan jään hakkaamiseen pois esimerkiksi jalkakäytävältä.
Moottorikelkoissa käytetään jäärautoja suojaamaan kiskoja
Leo II (täsmennyssivu)
Leo II voi viitata seuraaviin henkilöihin ja asioihin:
Railo
Railo on jäätikköön tai jäähän muodostunut halkeama.
Varsinaiseen jäätikköön syntyvien railojen lisäksi esiintyy myös reunarailoja, jotka syntyvät alaspäin liikkuvan jäätikön ja sen yläpuolella olevilla rinteillä olevan liikkumattoman jään väliin. Reunarailoista käytetään vuorikiipeilyn yhteydessä maailmanlaajuisesti saksankielistä nimitystä "Bergschrund".
Myös meren tai järven jäässä voi olla railoja. Tällainen railo voi katkaista esimerkiksi jäätien.
Jäätiköllä liikkuville railot ovat vaarallisia ja niihin putoaminen voi aiheuttaa jopa kuoleman. Jäätiköllä railojen riski on aina olemassa. Niiden määrä ja koko riippuu muun muassa jäätikön koosta ja muodosta, lumen laadusta ja määrästä, tuulesta, aurinkoisuudesta ja korkeudesta. Hyvin tyypillistä on, että railojen päälle muodostuu lumisiltoja, jotka eivät kestä ylittäjän painoa ja jotka entisestään vaikeuttavat railojen havaitsemista. Siksi jäätiköllä liikkuessa tulisi turvautua köysiin ja railopelastukseen tarvittavaan välineistöön. Lumen määrä ja sääolosuhteet voivat vaikeuttaa pelastusoperaatiota.
William Vickrey
William Vickrey (21. kesäkuuta 1914-11. lokakuuta 1996) oli kanadalaissyntyinen taloustieteilijä ja vuoden 1996 taloustieteen Nobel-palkinnon saaja.
Vickrey syntyi Kanadassa mutta kävi koulunsa ja opiskeli Euroopassa ja Yhdysvalloissa. Hän väitteli Columbian yliopistossa 1948, ja hänen progressiivista verotusta käsittelevä väitöskirjansa "Agenda for Progressive Taxation" julkaistiin uudelleen 1972 yhtenä taloustieteen klassikoista.
Vickrey työskenteli Columbian yliopistossa vuodesta 1946 työuransa loppuun asti. Hän toimi opettajana, tutkijana ja lisäksi konsulttina monille julkisille laitoksille. Hänen tutkimuksensa kohdistuivat verotukseen, julkisiin palveluihin, liikenteeseen ja kaupungistuneen yhteiskunnan ongelmiin. Vickrey selvitti tarjouskilpailujen sääntöjen vaikutuksia, ja hänen esittämänsä huutokauppamalli on yleisesti käytössä tarjouskilpailuissa ja myytäessä esimerkiksi kalastusoikeuksia. Vuonna 1952 Vickrey ehdotti että liikenneruuhkia voitaisiin säädellä ruuhkamaksuilla.
Vickrey kuoli vuonna 1996 kolme päivää sen jälkeen kun oli ilmoitettu hänen saavan Nobelin.
Leo II (kääpiögalaksi)
Leo II on kääpiösferoidigalaksi Leijonan tähdistössä. Se kuuluu Paikalliseen ryhmään ja on Linnunradan satelliittigalaksi. Sen (ja Leo I:n) löysivät R.G. Harrington ja A.G. Wilson vuonna 1950. Leo II on noin 690 000 valovuoden päässä Maasta, ja sen magnitudi on 12,6.
Vuonna 2007 tehtyjen mittausten mukaan Leo II on vanha kääpiögalaksi, joiden tähdillä on alhainen metallipitoisuus.
Ison karhun I kääpiögalaksi
Ison karhun I kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2005, ja sen absoluuttinen magnitudi (-6,75) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia.
Galaksin etäisyys Linnunradasta on noin 330 000 valovuotta, mikä on kaksi kertaa enemmän kuin matka Suureen Magellanin pilveen.
Ison karhun II kääpiögalaksi
Ison karhun II kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2006 Sloan Digital Sky Surveyn tuloksista, ja sen absoluuttinen magnitudi (-4,20) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia. Ison karhun II kääpiögalaksin on havaittu liikkuvan kohti Linnunrataa nopeudella 116 km/s.
Katarina Johnson-Thompson
Katarina Johnson-Thompson (s. 9. tammikuuta 1993 Liverpool, Englanti) on brittiläinen seitsenottelija ja pituushyppääjä.
Johnson-Thompson voitti kultaa alle 18-vuotiaiden MM-kilpailuiden 2009 seitsenottelussa. Kaksi seuraavaa kautta menivät kuitenkin pilalle polvivamman vuoksi. Alle 20-vuotiaiden MM-kilpailuissa 2012 Johnson-Thompson säästi voimiaan Lontoon olympialaisia varten ja ja osallistui vain pituushyppyyn ja 100 metrin aitajuoksuun. Pituushypyssä Johnson-Thompson voitti kultaa tuulituloksella 681.
Lontoon olympialaisten seitsenottelussa Johnson-Thompson oli 15:s tehden samalla uuden ennätyksensä seitsenottelun yhteispisteissä. Hän voitti alle 23-vuotiaiden Euroopan-mestaruuden Tampereella 2013 pistein 6215. Moskovan MM-kisoissa 2013 Johnson-Thompson paransi jälleen ennätystään sijoittuen viidenneksi. Sopotin MM-hallikilpailuissa 2014 hän sai hopeaa pituushypyssä ennätyksellään 681. Prahan sisäratojen EM-kilpailuissa 2015 Johnson-Thompson voitti kultaa viisiottelussa 5000 pisteen ennätystuloksella.
Pekingin MM-kisoissa 2015 Johnson-Thompson oli ensimmäisen päivän jälkeen toisena, mutta jäi ilman tulosta toisen päivän aloittaneessa pituushypyssä. Hän sijoittui samoissa kilpailuissa pituushypyn loppukilpailussa 11:nneksi. Rio de Janeiron olympialaisissa 2016 hän oli seitsenottelussa kuudes. Hän teki ottelusarjassaan Britannian korkeushyppyennätyksen 198 cm. Lontoon MM-kilpailuissa 2017 hän sijoittui viidenneksi sekä seitsenottelussa että korkeushypyssä.
Johnson-Thomson voitti viisiottelun maailmanmestaruuden Birminghamin MM-hallikilpailuissa 2018 pistein 4750. Hän voitti saman vuoden Kansainyhteisön kisoissa kultaa seitsenottelussa pistein 6255. Berliinin EM-kilpailuissa 2018 hän sai hopeaa kerättyään ennätyspisteensä 6759.
Lähde: Tilastopaja
Katie Ledecky
Kathleen Genevieve ”Katie” Ledecky (s. 17. maaliskuuta 1997 Washington D.C., Yhdysvallat) on yhdysvaltalainen uimari, joka on voittanut viisi olympiakultaa ja 14 maailmanmestaruutta eri vapaauintimatkoilla.
Ledecky selvisi Lontoon vuoden 2012 olympiakisoihin 800 metrin vapaauintiin voittamalla matkan Yhdysvaltain olympiakarsinnoissa. Itse kisoissa hän ylsi yllättäen kultamitaliin, voittaen muun muassa kotiyleisön suursuosikin Rebecca Adlingtonin. Barcelonan pitkän radan MM-kilpailuissa 2013 hän voitti kultaa 400 metrin vapaauinnissa, 800 metrin vapaauinnissa uudella ME-tuloksella 8.13,86, 1 500 metrin vapaauinnissa maailmanennätysajalla 15.36,53 sekä 4 × 200 metrin vapaauintiviestissä.
Kesäkuussa 2014 Ledecky paransi 800 ja 1 500 metrin vapaauinnin maailmanennätyksiä. Hän ui 800 metriä aikaan 8.11,00 ja 1 500 metriä aikaan 15.34,23. Gold Coastin Tyynenmeren-mestaruuskilpailuissa 2014 hän voitti kultaa 200, 400, 800 ja 1 500 metrin vapaauinneissa sekä 4 × 200 metrin vapaauintiviestissä.
Ledecky voitti Kazanin MM-kilpailuissa 2015 viisi maailmanmestaruutta. Hän voitti 200 metrin vapaauinnin ajalla 1.55,16, 400 metrin vapaauinnin ajalla 3.59,13, 800 metrin vapaauinnin maailmanennätysajalla 8.07,39, 1 500 metrin vapaauinnin maailmanennätysajalla 15.25,48 (hän teki jo alkuerissä ME:n 15.27,71) ja 4 × 200 metrin vapaauintiviestin.
Rio de Janeiron olympialaisissa 2016 Ledecky voitti kultaa 200 metrin vapaauinnissa ajalla 1.53,73, 400 metrin vapaauinnissa maailmanennätysajalla 3.56,46, 800 metrillä maailmanennätysajalla 8.04,79 ja 4 × 200 metrin vapaauintiviestissä sekä sai hopeaa 4 × 100 metrin vapaauintiviestissä.
Ledecky voitti Budapestissa 2017 maailmanmestaruuden 400 metrin vapaauinnissa ajalla 3.58,34, 800 metrin vapaauinnissa ajalla 8.12,68 ja 1 500 metrin vapaauinnissa ajalla 15.31,82 sekä 4 × 100 ja 4 × 200 metrin vapaauintiviesteissä. Lisäksi hän sai hopeaa 200 metrin vapaauinnissa. Tyynenmeren-mestaruuskilpailuissa 2018 hän saavutti kultaa 400, 800 ja 1 500 metrin vapaauinneissa, hopeaa 4 × 200 metrin vapaauintiviestissä ja pronssia 200 metrin vapaauinnissa.
Sage Stallone
Sage Stallone (5. toukokuuta 1976 – 13. heinäkuuta 2012) oli yhdysvaltalainen näyttelijä, elokuvaohjaaja ja käsikirjoittaja. Hän näytteli muiden muassa elokuvissa "Daylight – paniikki tunnelissa" ja "Rocky V". Hänen isänsä on elokuvaohjaaja ja näyttelijä Sylvester Stallone.
Hänen taloudenhoitajansa löysi Stallonen kuolleena tämän asunnosta Los Angelesissa 13. heinäkuuta 2012. Stallonen nimi oli yhdistetty juoruissa huumeiden käyttöön, mutta Kalifornian osavaltion viranomaisten suorittamissa tutkimuksissa Stallonen kuolinsyyksi todettiin sydänkohtaus, eikä hänen elimistöstään löydetty merkkejä huumausaineista.
Otopeni
Otopeni [otoˈpenʲ] on kaupunki Ilfovin piirikunnassa Romanian eteläosassa. Pinta-alaa kaupungilla on 31,52 neliökilometriä. Otopenissä asui vuoden 2011 väestönlaskennassa 12 671 asukasta. Vuoden 2002 väestönlaskennassa väkiluku oli 10 215.
Kaupunki sijaitsee noin 18 kilometrin päässä Romanian pääkaupungista Bukarestista pohjoiseen. Otopenissä sijaitsee Henri Coandăn kansainvälinen lentoasema, joka on Romanian vilkkain. Lentoasemalla on muun muassa Tarom-lentoyhtiön pääkonttori. Samoin Țiriac Air pitää Otopenissä kotipaikkaansa.
Festus Ezeli
Ifeanyi Festus Ezeli-Ndulue (s. 21. lokakuuta 1989 Benin City) on nigerialainen koripalloilija, pelipaikaltaan sentteri. Hän edustaa NBA-liigan Golden State Warriorsia.
Golden State varasi Vanderbiltin yliopistossa pelanneen Ezelin vuoden ensimmäisen kierroksen viimeisenä pelaajana.
Kaudella 2014–2015 Warriorsin kakkossentterinä pelannut Ezeli juhli joukkueen ensimmäistä NBA-mestaruutta 40 vuoteen.
Koripallomenestyksensä lisäksi Ezeliä pidetään poikkeuksellisen älykkäänä urheilijana. Hän muun muassa valmistui lukiosta 14-vuotiaana ja opiskeli Vanderbildtin yliopistossa biologiaa aikomuksenaan lääkärinopinnot. Hän hylkäsi Harvardin yliopiston stipenditarjouksen. Kun Ezelin koripalloammattilaisuus alkoi näyttää todennäköiseltä, hän vaihtoi biologian opintonsa kauppatieteisiin ja valmistui maisteriksi.
Gesa Felicitas Krause
Gesa Felicitas Krause (s. 3. elokuuta 1992 Ehringshausen) on saksalainen yleisurheilija, joka kilpailee estejuoksussa. Hän edustaa seuratasolla Silvesterlauf Trier -seuraa. Häntä valmentaa Wolfgang Heinig.
Krause sijoittui alle 18-vuotiaiden MM-kilpailuissa 2009 seitsemänneksi 2 000 metrin estejuoksussa. Vuonna 2010 hän sijoittui 3 000 metrin estejuoksussa neljänneksi alle 20-vuotiaiden MM-kilpailuissa. Hän voitti 2011 alle 20-vuotiaiden Euroopan-mestaruuden Tallinnassa ajalla 9.51,08 ja oli Daegun MM-kilpailuissa kahdeksas. Helsingin EM-kilpailuissa 2012 Krause juoksi neljänneksi. Kilpailussa toiseksi juossut Ukrainan Svitlana Šmidt hylättiin myöhemmin dopingin vuoksi ja Krause nousi pronssimitalistiksi. Lontoon olympialaisissa 2012 hän sijoittui seitsemänneksi.
Krause voitti 2013 alle 23-vuotiaiden Euroopan-mestaruuden Tampereella ajalla 9.38,91 ja sijoittui yhdeksänneksi Moskovan MM-kilpailuissa. Hän oli viides 3 000 metrin estejuoksussa Zürichin EM-kilpailuissa 2014. Prahan EM-hallikilpailuissa 2015 hän sijoittui 1 500 metrillä viidenneksi. Pekingin MM-kilpailuissa 2015 Krause sijoittui pronssille uudella ennätysajallaan 9.19,25. Amsterdamin EM-kilpailuissa 2016 Krause voitti kultaa ennätyksellään 9.18,85. Rio de Janeiron olympialaisissa hän sijoittui kuudenneksi ajalla 9.18,41. Lontoon MM-kilpailuissa 2017 hän oli yhdeksäs.
Krause voitti 3 000 metrin estejuoksun Euroopan-mestaruuden Berliinissä 2018 ajalla 9.19,80.
Chris Taft
Chris Taft (s. 10. maaliskuuta 1985, Brooklyn, New York) on yhdysvaltalainen koripalloilija, pelipaikaltaan iso laitahyökkääjä. Hän edusti kaudella 2012-2013 Suomen Korisliigassa pelaavia Uudenkaupungin Korihaita.
Golden State Warriors varasi Pittsburghin yliopistossa pelanneen Taftin vuoden , tilaisuuden toisella kierroksella. Tulokaskaudellaan Taft pelasi vain 17 ottelua, kunnes selkävaivat veivät hänet sairastuvalle, ja lopettivat hänen ammattilaisuransa kuudeksi vuodeksi.
Taft yrittää paluuta kaudella 2012-2013, tehtyään sopimuksen Korisliigassa pelaavien Korihaiden kanssa.
Joulukuussa 2012 Korihait antoi potkut Taftille tereveydellisistä syistä.
Tyttö tuli taloon
Tyttö tuli taloon on Veikko Itkosen ohjaama elokuva vuodelta 1956. Elokuvassa parodioidaan suomalaisen elokuvan tuotantometelmiä, kohteena Suomi-Filmi Oy:n pääjohtaja Risto Orko. Kohumissi Mirva Arvinen vuodelta 1955 sai elokuvasta pienen osan.
Kaksi tyttöä Eila ja Tilly lähtevät Jussi-serkun kesämökille mutta päätyvät vahingossa kirjailija Sakun luokse, joka tilanteen tajuttuaan hyödyntää sitä tekeillä olevassa käsikirjoituksessaan, jolla olisi kiire valmistua.
Aikalaisarvioissa elokuva tyrmättiin yksimielisesti niin käsikirjoituksen, ohjauksen kuin näyttelijätyönkin osalta, eikä myöhempikään arvioja näe ratkihölmöksi hupailuksi luonnehtimassaan elokuvassa muuta hyvää kuin Heidi Krohnin viehkeän olemuksen. Toinen myöhempi arvioija pitää elokuvaa aikansa indietekijän huonoimpana saavutuksena.
Krause
Krause on muun muassa seuraavien henkilöiden sukunimi:
Storaksikasvit
Storaksikasvit ("Styracaceae") on kaksisirkkaisten koppisiemenisten kasvien heimo. Siihen kuuluu 11 sukua ja noin 160 lajia. Heimon lajit ovat lähinnä lämpimien alueiden puita. Useita heimon lajeja käytetään koristekasveina, ja storakseista ("Styrax") saadaan bentsoehartsia, jota käytetään hajusteissa.
Storaksikasvit ovat monivuotisia puuvartisia kasveja. Lehdet ovat yksinkertaisia, yleensä vuorottaisesti asettuneita ja usein korvakkeettomia. Kukat kasvavat kukinnoissa, jotka ovat rakenteeltaan terttuja, kerrannaisterttuja tai kiemuroita. Kukat ovat kaksineuvoisia ja symmetrisiä säteittäin. Verhiö on muodoltaan kellomainen ja verholehtiä on yleensä 4–6. Teriössä on 4–7 osittain yhteenkasvanutta terälehteä. Terälehdet ovat yleensä väriltään valkoiset. Heteet kasvavat kiehkurassa teriön tyvellä. Emit ovat kapeita ja usein päätyään kohti kapeneva, luotit ovat pyöristyneitä ja joskus 2–5-jakoisia. Hedelmä on luumarja, marja tai kota.Storaksikasveja kasvaa Amerikan mantereiden ja Aasian trooppisilla, subtrooppisilla ja lauhkeilla alueilla, sekä Välimeren alueella.
Avoveteen
Avoveteen on Urho Karhumäen romaani vuodelta 1936. Teos palkittiin kultamitalilla Berliinin olympialaisissa 1936, jolloin kilpailuja käytiin myös henkisillä aloilla. Teoksen pohjalta on Orvo Saarikivi ohjannut vuoden 1940 olympialaisia ennakoivan elokuvan "Avoveteen" (1939). Talvisodan syttymisen vuoksi kisat lykättiin myöhemmäksi, ja ne pidettiin sitten vuonna 1952.
Teos on käännetty ainakin ruotsiksi, saksaksi ja hollanniksi, ja se on ilmestynyt tekijän lyhentämänä yhteispainoksessa "Yrjö juoksija" romaanin "Testamentti" kanssa.
Tietokirjailija Lasse Erola on kirjassaan "Unohdettuja olympiavoittajia" esittänyt näkemyksen, jonka mukaan Adolf Hitler järjesti teokselle olympiavoiton Suomen osallistuttua boikottihankkeista huolimatta Berliinin kulttuuriolympialaisiin ja natsien pitämästä kirjan maahenki-ideologiasta johtuen.
Mihaela Ursuleasa
Mihaela Ursuleasa (27. syyskuuta 1978 Brașov – 2. elokuuta 2012 Wien) oli romanialainen pianisti. Hän syntyi muusikkoperheeseen, aloitti pianonsoiton 5-vuotiaana ja piti konsertteja 9-vuotiaana. Hän sai 13-vuotiaana apurahan Claudio Abbadolta. Hän opiskeli kahdeksan vuotta konservatoriossa Wienissä. Vuonna 2010 Ursuleasa sai Echo Klassik -palkinnon debyyttilevystään "Piano & Forte". Hän julkaisi myös toisen albumin, "Romanian Rhapsodyn" (2011). Ursuleasa löydettiin asunnostaan kuolleena 33-vuotiaana, ja epäillyksi kuolinsyyksi mainittiin aivoverenvuoto.
Ursuleasa oli vuoden 1995 Clara Haskil -kilpailun voittaja.
Trygve Haavelmo
Trygve Haavelmo (13. joulukuuta 1911 – 28. heinäkuuta 1999) oli norjalainen taloustieteilijä ja vuoden 1989 taloustieteen Nobel-palkinnon saaja.
Hän sai palkintonsa ekonometrian todennäköisyysteoriaan perustuvasta kehityksestä ja samanaikaisten taloudellisten rakenteiden tutkimuksesta.
Pinoleenihappo
Pinoleenihappo eli cis,cis,cis-5,9,12-oktadekatrieenihappo on omega-6-rasvahappojen ryhmään kuuluva rasvahappo, jota esiintyy mäntyjen siementen sisältämässä öljyssä. Pinoleenihapolla voi olla ruokahalua hillitseviä ja LDL-kolesterolia alentavia ominaisuuksia.
Simon Kuznets
Simon Kuznets (20. huhtikuuta 1901 – 8. heinäkuuta 1985) oli yhdysvaltalais-juutalainen taloustieteilijä ja vuoden 1971 taloustieteen Nobel-palkinnon saaja. Hän sai palkintonsa taloudellisen kasvun empiirisestä tutkimuksesta, joka on johtanut uuteen ja syvällisempään taloudellisten ja sosiaalisten rakenteiden sekä kehitysprosessin ymmärrykseen.
Michael Roark
Michael Sean Roark (s.9. toukokuuta 1983 Schaumburg, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa "Delfiinitarina" ja "Magic Mike".
Straubing Tigers
Straubing Tigers on saksalainen jääkiekkojoukkue Straubingin kaupungista. Joukkue pelaa kotiottelunsa 5 777 paikkaisessa Eisstadion am Pulverturmissa Straubingissa. Joukkue on perustettu vuonna 2002, jolloin joukkue liittyi 2. Bundesligaan. Kauden 2005–2006 päätteeksi joukkue onnistui nousemaan DEL-liigaan. Joukkue onnistui yltämään kaudella 2011–2012 ensimmäistä kertaa DEL-liigan pudotuspeleihin, joissa joukkue tippui välierävaiheessa.
Kelly-Ann Baptiste
Kelly-Ann Baptiste (s. 14. lokakuuta 1986) on trinidadtobagolainen pikajuoksija.
Baptiste selviytyi 100 metrin välieriin Kingstonin alle 20-vuotiaiden MM-kilpailuissa 2002. Seuraavana vuonna hän voitti 100 metrin pronssia Sherbrooken alle 18-vuotiaiden MM-kilpailuissa ja vuonna 2004 hän oli 200 metrin neljäs Grosseton alle 20-vuotiaiden MM-kilpailuissa. Baptiste karsiutui 100 metrin puolivälierissä sekä Helsingin MM-kilpailuissa 2005 että Pekingin olympialaisissa 2008. Berliinin MM-kilpailuissa 2009 hän selviytyi sekä 100 että 200 metrillä välieriin ja Daegun MM-kilpailuissa 2011 hän voitti 100 metrillä pronssia ajalla 10,98 s. Lontoon olympialaisissa 2012 hän sijoittui 100 metrillä kuudenneksi ajalla 10,94.
Vuonna 2013 Baptiste antoi positiivisen dopingnäytteen. Hän sai alun perin kahden vuoden kilpailukiellon, mutta Trinidad ja Tobagon yleisurheiluliitto vapautti hänet 16 kuukauden kilpailukiellon jälkeen elokuussa 2014. IAAF valitti vapauttavasta päätöksestä urheilun kansainväliseen vetoomustuomioistuimeen, joka tammikuussa 2015 myös päätti vapauttaa Baptisten kilpailukiellosta.
Baptiste saavutti Pekingin MM-kilpailuissa 2015 pronssia 4 × 100 metrin viestissä sekä sijoittui kuudenneksi 100 metrillä. Portlandin MM-hallikilpailuissa 2016 hän karsiutui 60 metrin välierissä ja Rio de Janeiron olympialaisissa 100 metrin alkuerissä. Lontoon MM-kilpailuissa 2017 hän sijoittui 100 metrillä kahdeksanneksi. Birminghamin MM-hallikilpailuissa 2018 hän karsiutui 60 metrin välierissä.
Baptistella oli aiemmin nimissään Trinidad ja Tobagon ennätys 100 metrillä (10,84 s vuosilta 2010 ja 2015). Hänen ennätyksensä 60 metrillä on 7,13 s vuodelta 2008, 200 metrillä ulkoradoilla 22,60 s vuodelta 2009 ja sisäradoilla 22,90 s vuodelta 2007.
Copșa Mică
Copșa Mică () on kaupunki Sibiun piirikunnassa Romanian keskiosassa. Copșa Micăssa asui vuoden 2011 väestönlaskennassa 5 201 asukasta. Vuoden 1992 väestönlaskennassa väkiluku oli 5 332 ja vuoden 2002 väestönlaskennassa puolestaan 5 369.
Copșa Mică sijaitsee Sibiun piirikunnan luoteisosassa Târnava Mare -joen varrella. Pinta-alaa kaupungilla on 25,9 neliökilometriä. Kaupungista on matkaa Mediașin kaupunkiin 12 kilometriä, Blajiin 33 km ja piirikunnan pääkaupunkiin Sibiuun 43 km. Pohjoisessa Copșa Mică rajautuu Baznan kuntaan, koillisessa Târnavan kuntaan, kaakossa Valea Viilorin kuntaan, etelässä ja lounaassa Axente Severin kuntaan sekä Micăsasan kuntaan lännessä ja luoteessa.
Copșa Micăssa toimineet Carbosinin kimröökitehdas ja Sometran metallitehdas saastuttivat kaupunkia läpi vuoden kommunistisen kauden ajan aina vuoteen 1993 saakka. Tehtaiden päästöt olivat usein tuhatkertaisia hyväksyttäviin arvoihin verrattuna. Saasteet näkyivät muun muassa siinä, että kaupungissa oli Euroopan korkein imeväiskuolleisuus ja hengissä selvinneistä lapsista kahdella kolmasosasta havaittiin merkkejä psyykkisistä häiriöistä. Lisäksi ulkona kuivamassa ollut pyykki mustui samoin kuin lampaiden villa. Nykyisin Copșa Micăn metallitehtaissa on eurostandardien mukaiset suodattimet, joiden ansiosta esimerkiksi kaupungissa satava lumi on nykyisin valkoista.
Li Xuerui
Li Xuerui (s. 24. tammikuuta 1991 Chongqing) on kiinalainen sulkapalloilija. Hän on voittanut kaksinpelissä olympiakultaa Lontoossa 2012, saavuttanut MM-hopeaa Guangzhoussa 2013 sekä yltänyt naisten kaksinpelin maailman rankingissa ykköseksi. Hänen valmentajanaan toimii Zhang Ning.
Mauro Vinícius da Silva
Mauro Vinícius da Silva (s. 26. joulukuuta 1986) on brasilialainen pituushyppääjä.
Da Silva karsiutui Pekingin olympialaisissa 2008. Vuonna 2012 hän voitti kultaa Istanbulin MM-hallikisoissa tuloksella 823 cm. Lontoon olympialaisissa 2012 hän sijoittui seitsemänneksi tuloksella 801 cm. Etelä-Amerikan-mestaruuskilpailuissa 2013 hän voitti kultaa tuloksella 824 cm. Moskovan MM-kilpailuissa hän sijoittui samalla tuloksella viidenneksi. Sopotin MM-hallikilpailuissa 2014 hän voitti kultaa tuloksella 828 cm.
Da Silvalla on nimissään Brasilian halliennätys 828 cm, jonka hän hyppäsi Istanbulin MM-hallikisojen karsinnassa 9. maaliskuuta 2012 ja sivusi Sopotin MM-hallikisojen loppukilpailussa. Ulkoradoilla hän on hypännyt 831 cm São Paulossa 7. kesäkuuta 2013. Da Silvan muita ennätyksiä ovat 60 metrin 6,76 s vuodelta 2009, 100 metrin 10,40 s vuodelta 2007 ja 200 metrin 21,02 s vuodelta 2007.
Henry Frayne
Henry Frayne (s. 14. huhtikuuta 1990) on australialainen pituushyppääjä ja kolmiloikkaaja.
Frayne oli kolmiloikan viides Bydgoszczin alle 20-vuotiaiden MM-kilpailuissa 2008 tuloksella 16,29 m ja yhdeksäs Daegun MM-kilpailuissa 2011 tuloksella 16,78 m. Vuonna 2012 hän voitti pituushypyn hopeaa Istanbulin MM-hallikisoissa tuloksella 823 cm. Lontoon olympialaisissa hän sijoittui pituushypyssä yhdeksänneksi ja karsiutui kolmiloikan loppukilpailusta. Rio de Janeiron olympialaisissa hän oli pituushypyssä seitsemäs. Lontoon MM-kilpailuissa 2017 hän karsiutui pituushypyn loppukilpailusta. Gold Coastin Kansainyhteisön kisoissa 2018 hän saavutti pituushopeaa tuloksella 833. Karsinnassa hän hyppäsi ennätyksekseen 834.
Frayne hyppäsi sisäratojen Oseanian ennätyksen 823 cm Istanbulin MM-hallikisoissa 10. maaliskuuta 2012. Ennätyksen rikkoi Fabrice Lapierre vuoden 2016 MM-hallikisoissa. Ulkoradoilla Frayne on hypännyt 834 cm Gold Coastissa 10. huhtikuuta 2018. Kolmiloikassa Fraynen ennätys on Melbournessa 2. maaliskuuta 2012 hypätty 17,23 m.
Musiikkivuosi 2004
Musiikkivuosi 2004 käsittelee vuoden 2004 tärkeitä musiikkitapahtumia, uutisia ja julkistuksia.
Tyrone Smith
Tyrone Smith (s. 7. elokuuta 1984) on bermudalainen pituushyppääjä.
Vuonna 2008 Smith karsiutui sekä Valencian MM-hallikisoissa että Pekingin olympialaisissa. Hän jäi karsintaan myös Berliinin MM-kisoissa 2009, Dohan MM-hallikisoissa 2010 ja Daegun MM-kisoissa 2011. Vuonna 2012 Smith karsiutui Istanbulin MM-hallikisoissa. Lontoon olympialaisissa hän sijoittui 12:nneksi. Hän karsiutui loppukilpailusta Moskovan MM-kilpailuissa 2013. Pekingin MM-kilpailuissa 2015 hän oli kymmenes. Rion olympialaisissa ja Lontoon MM-kilpailuissa 2017 hän karsiutui loppukilpailusta. Birminghamin MM-hallikisoissa 2018 hän oli yhdestoista.
Smith on saavuttanut Keski-Amerikan ja Karibian mestaruuskilpailuissa kultaa 2011 ja pronssia 2008. Keski-Amerikan ja Karibian kisoissa hän voitti kultaa 2010. Kansainyhteisön kisoissa 2010 hän sijoittui viidenneksi. Pan-Amerikan kisoissa 2015 hän oli neljäs.
Smithillä on nimissään Bermudan ennätys sekä ulko- että sisäradoilla. Ulkona hän on hypännyt 834 cm Houstonissa 5. toukokuuta 2017 ja hallissa 783 cm Birminghamissa 18. helmikuuta 2017. Smithin muita ennätyksiä ovat 100 metrin 10,83 s vuodelta 2006 ja 200 metrin 22,18 s vuodelta 2008.
Faguibine
Faguibine on Nigerin tulvajärvi joen keskijuoksulla Malissa. Se sijaitsee Timbuktun alueen Goundamin piirissä 80 kilometriä Timbuktusta länteen. Laajimmillaan Faguibinejärven pinta-ala on 590 neliökilometriä.
Seudun järvet muodostavat monimutkaisen järjestelmän, jonka olemassaolo riippuu Nigerjoen tulvista. Nigerin läntisestä haarasta Farabangosta eroaa kaksi ajoittain täyttyvää kanavaa, eteläisempi Kondi (64 kilometriä) sekä pohjoisempi ja suurempi Tassakane (104 kilometriä), jotka yhtyvät muodostaen Goundamin lähellä sijaitsevan Téléjärven. Siitä vesi virtaa pohjoisempana sijaitsevaan Takarajärveen ja lopuksi nuolenkärjen muotoiseen Faguibineen yli 170 kilometrin päähän Nigerjoesta. Vasta jälkimmäisen täytyttyä vesi voi päästä myös idempänä sijaitseviin Gouber- ja Kamangojärviin. Faguibinen täyttyminen edellyttää useita peräkkäisiä tulvakausia, minkä jälkeen se kuivuu kokonaan vasta vuosien kuluttua. Seudun alhainen sademäärä (noin 150 millimetriä vuodessa) yhdistettynä voimakkaaseen haihtumiseen ei yksinään riitä järvien ylläpitämiseen.
Seudun väestön, maata viljelevien songhaiden, osin paimentolaisuuteen perustuvaa karjanhoitoa harjoittavien tuaregien, maurien ja fulbejen sekä kalastajina toimivien bozojen ja somonojen elinkeinot riippuvat järvien ajoittaisesta täyttymisestä ja kuivumisesta. Faguibine kuivui kokonaan vuosina 1914 ja 1924, täyttyi vuosina 1924–1930, kuivui jälleen vuonna 1944 ja täyttyi uudelleen vuosina 1951–1955. Järven täyttyminen kokonaan on väestön kannalta yhtä hankala tilanne kuin sen kuivuminen, koska silloin menetetään 180–350 neliökilometriä parasta viljelysmaata ja 70–100 neliökilometriä laiduntamiseen käytettyä tulvaniittyä. Ihanteellinen tila olisi vuosittainen tulva ja sitä seuraava kuivuminen.
1970-luvun puolivälin jälkeen Faguibinen seudun järvet ovat kuivuneet lähes kokonaan, mikä on johtanut alueen ekosysteemin ja väestön elinkeinojen romahtamiseen. Paimentolaiset ovat asettuneet pysyviin asutuksiin, joissa he elävät pitkälti hätäavun varassa. Maanviljelijät ovat siirtyneet lähemmäksi Nigerjokea tai muuttaneet maan eteläosiin. Vuosien 1990–1995 tuaregikapinan aikana lähes koko väestö pakeni alueelta, mutta sen jälkeen noin 170 000 henkeä palasi takaisin. 2000-luvun alussa suoritetut kanavajärjestelmän ylläpitotoimet ovat johtaneet alustaviin tuloksiin.
Faguibinejärveen liittyy varsin erikoinen historiallinen anekdootti. Songhaivaltakuntaa 1400-luvun lopulla hallinnut Sonni Ali Ber yritti käyttää vesistöä hyväkseen kaukana sisämaassa sijaitsevan Oualatan valloittamiseksi. Hän ryhtyi rakentamaan jokiveneitään varten kanavaa järven länsipäädyssä sijaitsevasta Raz-El-Masta eteenpäin, mutta hanke jäi kesken mosien hyökättyä Songhaivaltakuntaan. Lyötyään mosit Ali Ber ei enää palannut kanavahankkeeseen.